text: Motorvej lukket på grund af uheld
  09 februar 2017 kl. 11.58
  En lastbil tabte torsdag middag sin trailer på Esbjergmotorvejen mellem Vejen og Lunderskov. 
  E20 var tidligere på dagen delvist spærret mellem afkørsel 67 Vejen Ø og afkørsel 66 Lunderskov.
  Kort før klokken 12 fik Syd- og Sønderjyllands Politi melding om, at en lastbil havde tabt sin trailer på strækningen. Det var en autotransport, oplyste Syd- og Sønderjyllands Politi til Ritzau.
  Lastbilen tabte en trailer med fire biler på ladet, men politiet havde ikke nærmere information.
  Motorvejen var spærret i et par timer, men blev åbnet igen omkring klokken 14.30.
  Der er nu ryddet op og vejen farbar, efter at en lastbil tidligere i dag tabte en trailer på E20 v/Vejen i retning mod Kolding. #politidk
  
  